අදාළ වාර්තා අධ්‍යයනය කර ගතයුතු ඉදිරි ක්‍රියාමාර්ග සම්බන්ධයෙන් වාර්තාවක් ලබන මස 15 වනදා වනවිට තමන්ට භාරදෙන ලෙසයි ජනාධිපතිවරයා අදාළ කමිටුවට උපදෙස් ලබාදී ඇත්තේ.ශ්‍රේෂ්ඨාධිකරණ විනිසුරු ජනක් ද සිල්වා, අභියාචනාධිකරණ විනිසුරු නිශ්ශංක බන්දුල කරුණාරත්න, විශ්‍රාමික අභියාචනාධිකරණ විනිසුරු සුනිල් රාජපක්ෂ, විශ්‍රාමික මහාධිකරණ විනිසුරු බන්දුල කුමාර අතපත්තු ඇතුලු සාමාජිකයින් පස් දෙනෙකුගෙන් සැදුම්ලත් පාස්කු ඉරිදා ත්‍රස්ත ප්‍රහාරය සම්බන්ධයෙන් සොයාබැලීමට පත් කළ ජනාධිපති පරීක්ෂණ කොමිසමේ අවසන් වාර්තාව ජනාධිපතිවරයා වෙත භාරදෙනු ලැබුවේ පසුගිය 1 වනදායි.අනතුරුව එහි පිටපතක් තමන් වෙත භාරදෙන ලෙස කාදිනල් හිමිපාණන් විසින් ඉල්ලීමක් කළ අතර, අදාළ කොමිසන් සභා වාර්තාව අධ්‍යයනය කිරීම සඳහා අමාත්‍ය කමිටුවක් ජනාධිපතිවරයා විසින් පත් කළේ ඉන් අනතුරුවයි.කෙසේ වෙතත් අද කටුවාපිටිය දේවස්ථානය ඉදිරිපිට පැවති සාමකාමී විරෝධතාවට කොළඹ අගරදගුරු අති උතුම් මැල්කම් කාදිනල් රංජිත් හිමිපාණන්ද එක්වුණා.